section_heading: Napori za ujedinjenje s HDZ-om BiH
paragraph_text: Hrvatski premijer Ivo Sanader posjetio je Mostar u ožujku 2009., najavivši "neizbježnost" ujedinjenja HDZ-a BiH i HDZ-a 1990. Raguž je od tada postao vodeći promicatelj ujedinjenja dviju stranaka, nadajući se položaju drugog čovjeka u ujedinjenom HDZ-u BiH, a eventualno i prvog čovjeka stranke. Sanader, također, nije želio ni Čovića ni Ljubića na čelu ujedinjenog HDZ-a BiH, već Raguža, s kojim je bio u vrlo bliskim odnosima. Međutim, Raguževe političke ambicije udaljile su ga od njegovih stranačkih kolega. U travnju je Predsjedništvo HDZ-a 1990 usvojilo platformu za ujedinjenje s HDZ-om BiH pod uvjetom jednake zastupljenosti u vlasti. Međutim, Čović je odbacio mogućnost ujedinjenja već početkom svibnja, a neuspjehu su doprinijeli i dužnosnici HDZ-a 1990 čiji su položaji bili pod rizikom u slučaju ujedinjenja.<ref>https://wikileaks.org/plusd/cables/09SARAJEVO565_a.html